Veniţi să ascultăm Cuvântul 


1. Veniţi să ascultăm Cuvântul, 
ce ne vorbeşte de trecut, 

/: prin el noi desluşim în lume, 

pe Dumnezeu umblând tăcut. :/ 


2. Veniţi să ascultăm Cuvântul, 

care-n prezent ne-nvaţă drept, 

/: prin el descoperim puternic, 
pe Dumnezeul Înţelept. :/ 


3. Veniţi să ascultăm Cuvântul, 
ce ne conduce-n viitor, 
/: prin el vedem, fără tâgadă, 
pe Dumnezeu Strălucitor. :/ 


4. Căci fericiţi sunt pe vecie 
ascultătorii de Cuvânt, 
/: prin el ei află adevărul 
şi rostu-a toate câte sunt. :/ 


